#### Statutter for PM golf

**1. Generelle bestemmelser.**

**1.1 Deltakelse.**

Alle som fyller betingelsene i NPI’s lov § 17 kan delta i mesterskapet.

Alle ansatte i politietaten og politihøgskolestudenter har deltagerrett før pensjonister.

1.2 General Data Protection Regulation (GDPR)

Reglene tilsier at vi nå må spørre deltagerne om personopplysninger og bilder kan legges ut på vår hjemmeside Politiidrett.no.Skjema for erklæring om bruk av personopplysninger skal leveres før konkurransen begynner. **De som ikke har levert skjemaet sammen med påmeldingen, nektes deltagelse**.

**2. Spilleregler.**

**2.1** Politimesterskapet (PM) golf spilles etter spilleregler fastsatt av Norges Golfforbund, sammen med NPIs statutter for PM golf.

Mesterskapet bør fortrinnsvis arrangeres i juni eller august.

**2.2** Mesterskapet spilles som 36 hull konkurranse over to dager.

**3.** **Klasser.**

* 1. **Mesterskapet spilles i følgende klasser:**

**Herrer**  
 **Klasse Handicap Spilleform**  
 HA 0 - 11,4 Brutto slagkonkurranse  
 HB 11,5 - 18,4 Netto slagkonkurranse

HC 18,5 - 36,0 Stableford

Damer  
 Klasse Handicap Spilleform  
 DA 0 - 11,4 Brutto slagkonkurranse  
 DB 11,5 - 18,4 Netto slagkonkurranse

DC 18,5 - 36,0 Stableford

**Ved Stableford, spilles det med ¾ av offisielt handicap**.

**3.2**

Mesterskapet spilles fra valgt utslagssted etter avtale mellom klubb og arrangør.

**3.3**

Hvis det er mindre enn tre deltagere i en klasse, vil klassen elimineres og de påmeldte vil bli overført i en samlet klasse Hvis alle deltagerne i den nye klassen har hcp 18,4 eller lavere spilles det netto score for hele klassen. Hvis noen av spillerne er over 18,4, spilles det stableford for hele klassen.

**3.4**

Deltagere i klasse HA skal spille sammen.

Deltagere i klasse DA skal spille sammen.

Arrangøren bør tilstrebe å mixe klasse HB og HC.

Dette fordi det skal være fokus på spilleregler og spilletempo.

Ved særskilte individuelle behov, kan arrangøren fravike dette kravet.

Resultatet av første dag danner startlisten for spilledag to.

Startlisten i klasse HA og klasse DA er etter resultat, slik at vi får "leder-ball" Startliste HB og HC har resultatbasert på de 6 beste resultatene i begge klasser. Ellers blir det en mix for å ivareta spilleregler og spilletempo.

**3.5**

Ved likt resultat på første plass i klasse HA og DA, avgjøres dette med omspill på de hull arrangøren bestemmer. Ved øvrig lik score avgjøres resultatet av best siste 18, deretter siste 9, 6, 3 og siste hull.

Ved likt resultat i netto og stableford, går spillere med lavere handikap foran spillere med høyere handikap. Ved fortsatt lik score, best siste 18, 9, 6, 3 og siste hull.

**3.6**

En damespiller med spesielt lavt handicap kan spille og delta i klasse HA. Det er arrangøren sammen med grenleder golf som i hvert enkelt tilfelle gir invitasjonen til dette. Hvis spilleren takker positivt til invitasjonen, er vedkommende med på konkurransen i klasse HA på lik linje som øvrige – utslag fra samme tee.

Invitert spiller er kun med i en klasse.

**3.7**

Turneringen avvikles med tee-start fra hull 1 og hull 10, hvis ikke noe annet er bestemt av arrangør og grenleder golf. Startlisten settes opp i 3-ball flighter, med ønske om intervall på 9 minutt. Dette for å få flyt i arrangementet. Deltagerne blir satt opp som beskrevet i pkt 3.2. Arrangøren bør tilstrebe å ha en starter på hull 1 og hull 10. Fokus på lokale regler og spillertempo.

## Påmelding

## 4.1

Påmeldingen må være arrangøren i hende **senest innen påmeldingsfristen**. Ansvaret for påmeldingen og riktigheten av opplysninger i påmeldingen hviler på spilleren.

**4.2**

Dersom antall påmeldte er større enn arrangørens kapasitet, må spillere med høyest handicap vike plass. Beslutning om dette tas av arrangør.

**Startkontingenten er en del av påmeldingen, og må være betalt innen fristen som er oppgitt av arrangør.**

**4.3**

**I forhold til logistikk og tidsbegrensing på banen har mesterskapet en begrensing på maksimalt 90 deltagere**. Påmelding utover dette vil danne en reserve-liste, som tas i bruk, hvis deltagere trekker seg fra turneringen. Alle ansatte i politietaten og politihøgskolestudenter har deltagerrett før pensjonister.

Spillere med lavere handicap går foran spillere med høyere. Spillere påmeldt innen påmeldingsfrist går foran spillere som er etteranmeldt uavhengig av handicap.

Det er gjort flere tiltak for å få økende interesse for damedeltagelse. Derfor går damer som er påmeldt innen fristen inn på deltagerlisten, uavhengig av handicap.

**5. Premiering**

**5.1**

Det deles ut medaljertil nr1, 2 og 3. plass i klasse HA og DA som har færrest slag, forutsatt at fire eller flere utøvere deltok i øvelsen. Ved få

deltagere i en klasse, vil det deles ut medaljer i alternativ klasse som arrangøren og grenleder bestemmer, forutsatt at deltagelsen er fire eller flere.

For at mesterskapet skal godkjennes som mesterskap, må det være minst 3 deltagere i de enkelte mesterskapsøvelsene, jfr reglene i ”Politimesterskap – alminnelige bestemmelser” pkt. 6.

**5.2** Hvis det er mindre enn tre deltagere i en klasse, vil klassen strykes og de påmeldte vil bli overført i en samlet klasse.

Hvis alle deltagerne har hcp 18,4 eller lavere spilles det netto score. Hvis noen av spillerne er over 18,4, spilles det stableford.

**5.3** Innen hver klasse og øvelse premieres minst 1/4 av de startende.

Premienes verdi bør stå i et rimelig forhold til innkomne startkontingenter.

1. **Politidirektørens pokal**

**6.1** Politidirektørens pokal utdeles i henhold til gjeldende retningslinjer som er vedtatt av NPIs styre.

1. **Terminliste PM Golf**

**7.1** NPIs styre har – i samarbeid med grenledere for golf – ansvar for å finne arrangør av PM, samt beramme tid og sted for arrangementet.

**8.0 Forsikring:**

**8.1** Norges Politiidrettsforbund har ingen forsikringsordning for sine idrettskonkurranser.

Den enkelte utøver må selv ordne med egen forsikring.

*Revidert og godkjent 01/12/2023*